
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Spēkā esošajos Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai" (turpmāk – noteikumi Nr. 126) ir noteikti valsts atbalsta pasākumi lauksaimniecības attīstībai, valsts atbalsta apmērs, piešķiršanas kritēriji un kārtība.
Grozījumi noteikumos Nr. 126 (turpmāk – noteikumu projekts) ir sagatavoti, ievērojot Lauksaimniecības un lauku attīstības likuma 5. panta 3.1 un ceturto daļu. 
1.2. Mērķis
Mērķa apraksts
Noteikumu projekta mērķis ir precizēt vairākus atbalsta piešķiršanas nosacījumus, lai
1) būtu skaidri saprotami Komisijas 2022. gada 14. decembra Regulas (ES)  2022/2472, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu lauksaimniecības un mežsaimniecības nozarē un lauku apvidos atzīst par saderīgu ar iekšējo tirgu, (turpmāk – regula  2022/2472) piemērošanas nosacījumi;
2) nodrošinātu pietiekamu un efektīvu atbalsta izmantošanu un dokumentu iesniegšanu dažos lopkopības un augkopības atbalsta pasākumos.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Noteikumi Nr. 126 papildināmi ar dažiem regulas 2022/2472 nosacījumiem. Nepieciešami arī precizējumi noteikumu Nr. 126 2.2. apakšnodaļā "Atbalsts ciltsdarba pasākumiem piensaimniecības nozarē" par finansējuma apmēru un dokumentu iesniegšanas prasībām, kā arī 3.2. apakšnodaļā "Atbalsts kultūraugu genofonda un izolātu saglabāšanai, standartšķirnes novērtēšanai, šķirnes identitātes pārbaudei un labības šķirņu slimībizturības novērtēšanai" par atbalsta attiecināmajām izmaksām un vajadzīgo dokumentu iesniegšanas prasībām.
Problēmas un risinājumi
Problēmas apraksts
Regula 2022/2472 noteic, ka atbalstu nepiešķir grūtībās nonākušam uzņēmumam, tomēr šai prasībai ir paredzēti arī izņēmumi. Pašlaik atbilstoši regulai 2022/2472 noteikumos Nr. 126 iekļauts izņēmums attiecībā uz regulas 27. panta 2. punkta "c" un "d" apakšpunktu, paredzot, ka par kritušo dzīvnieku savākšanu un iznīcināšanu nav jāvērtē, vai pretendents ir nonācis grūtībās. Regulas 2022/2472 1. panta 5. punktā ir noteikts izņēmums arī attiecībā uz uzņēmumu, kas īsteno minētās regulas 21. pantā noteiktās informēšanas darbības, tāpēc šis izņēmums jāparedz arī noteikumos Nr. 126.  
Risinājuma apraksts
Noteikumu Nr. 126 4.1.1. apakšpunkts papildināts, ietverot atsauci uz regulas 2022/2472 21. pantu. Tādējādi arī par informēšanas pasākumiem, kas minēti notikumu Nr. 126 2.9. apakšnodaļā "Atbalsts dzīvnieku darbspēju un ģenētiskās kvalitātes popularizēšanas pasākumiem", 4.1. apakšnodaļā "Atbalsts lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās" un 4.2. apakšnodaļā "Tehniskais atbalsts lauksaimniecības nozarē", būs skaidri noteikts, ka nav jāvērtē grūtībās nonākušā statuss.
Problēmas apraksts
Regula 2022/2472 noteic, ka atbalstam ir jābūt ar stimulējošu ietekmi, taču šai prasībai ir paredzēti arī izņēmumi, tāpēc tie ir jāietver noteikumos Nr. 126.
Risinājuma apraksts
Noteikumu Nr. 126 5.3. apakšpunkts papildināts ar atsauci uz regulas 2022/2472 6. panta 5. punktu, kurā ir noteikti atbalsta pasākumi, kam nevērtē stimulējošo ietekmi. Tādējādi prasība par stimulējošo ietekmi nav jāattiecina uz noteikumu Nr. 126 2.9. apakšnodaļā "Atbalsts dzīvnieku darbspēju un ģenētiskās kvalitātes popularizēšanas pasākumiem", 2.10. apakšnodaļā "Atbalsts dzīvnieku līķu savākšanai, transportēšanai, pārstrādei un likvidēšanai", 4.1. apakšnodaļā "Atbalsts lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās" un 4.2. apakšnodaļā "Tehniskais atbalsts lauksaimniecības nozarē" minēto atbalstu.
Problēmas apraksts
Spēkā esošo noteikumu Nr. 126 21.1.5. apakšpunktā noteikts, ka kopējais atbalsta apmērs par Latvijas brūnās vecā tipa šķirnes un Latvijas zilās šķirnes buļļu jaunu līniju izveidi ir 12 000 euro, tomēr par minēto šķirņu saglabāšanu atbildīgās šķirnes lauksaimniecības dzīvnieku audzētāju biedrības (turpmāk – biedrības), aprēķinot aptuvenās izmaksas, ir secinājušas, ka ar šo finansējumu šogad nepietiek, jo šogad ir iespējams iegūt spermu no četriem buļļiem – diviem Latvijas brūnās vecā tipa šķirnes un diviem Latvijas zilās šķirnes buļļiem – un provizoriskās izmaksas, lai pilnībā nodrošinātu visu procesu, ietverot buļļu spermas iegūšanu un uzglabāšanu, ir līdz 8000 euro par katru bulli. Jāņem vērā, ka ir mainījusies situācija attiecībā uz spermas iegūšanas centriem un biedrībām vairs nav iespējas sadarboties ar līdzšinējiem sadarbības partneriem, un tas ietekmē kopējās izmaksas, piemēram, transportēšanas izmaksas, palielinoties attālumam līdz spermas iegūšanas centram.
Lauku atbalsta dienests ir sniedzis informāciju, ka pašlaik ir finansējuma atlikums atbalsta pasākumā "2025. gadā uzsākto atbalsta pasākumu izpildes finansējumam", tāpēc ir iespējams palielināt atbalsta summu noteikumu Nr. 126 21.1.5. apakšpunktā.  
Risinājuma apraksts
Noteikumu Nr. 126 21.1.5. apakšpunktā līdz 32 000 euro palielināta kopējā atbalsta summa (palielinājums par 20 000 euro). Atbilstoši precizēts 2.1., 2.1.1. un 2.1.1.1. apakšpunkts (palielinājums par 20 000 euro katrā pozīcijā) un 2.7. apakšpunkts (samazinājums par 20 000 euro). Papildus, lai dotu iespēju 2026. gadā pretendentam segt visas izmaksas līdz pat gada beigām, 22.7. apakšpunktā noteikts jauns dokumentu iesniegšanas datums, t. i., nākamā gada 1. februāris (pašlaik tas ir kārtējā gada 5. decembris). Pretendentam izmaksājamā priekšapmaksa spēkā esošajos noteikumos noteikta 90 procentu apmērā, bet, ja tiek pārcelts dokumentu iesniegšanas datums, pretendents 2026. gadā saņemtu tikai 90 procentu nepieciešamā finansējuma (atlikumu var saņemt tikai pēc samaksu apliecinošu dokumentu kopsavilkuma iesniegšanas). Tādējādi, lai 2026. gadā pretendentam varētu piešķirt visu plānoto finansējumu, 25.1.2. apakšpunktā priekšapmaksa noteikta 100 procentu apmērā. Pēc noteikumu projekta apstiprināšanas pretendenti iesniegs Lauku atbalsta dienestā precizētās tāmes, un Lauku atbalsta dienests precizēs lēmumu par atbalsta piešķiršanu.
Ja priekšapmaksa pretendentam būs piešķirta lielākā apmērā, nekā būs norādīts pēc pasākuma īstenošanas iesniegto samaksu apliecinošo dokumentu kopsavilkumā, Lauku atbalsta dienestam nav riska neatgūt piešķirto finansējumu. Biedrības nav riska klienti, jo tās katru gadu saņem atbalstu arī citos pasākumos un, ja atbalsts netiek atgūts, Lauku atbalsta dienests konkrēto summu ietur no nākamā atbalsta finansējuma biedrībai.
Problēmas apraksts
Pašlaik atbalsts standartšķirņu novērtēšanai paredzēts tikai atbilstoši kultūraugu lauciņu izcenojumam, tomēr pretendentam darba gaitā var rasties arī administratīvās izmaksas, kas ietver informācijas sagatavošanu un analīzi par atbilstošu standartšķirņu izvēli, sadarbību un informācijas apmaiņu ar šķirņu pārstāvjiem par standartšķirņu sēklu pieejamību un piegādi, ietverot loģistikas un saziņas līdzekļu izmaksas, kā arī darba samaksu.
Ievērojot minēto, atbalsta nosacījumos jāietver izmaksas par administratīvajiem izdevumiem, nepārsniedzot pasākumā pieejamā kopējā finansējuma apmēru. 
Risinājuma apraksts
Noteikumi Nr. 126 ir papildināti ar 99.4. apakšpunktu, paredzot atbalstu par administratīvajām izmaksām. Atbilstoši papildināts arī noteikumu Nr. 126 102.2. apakšpunkts, nosakot, ka Lauku atbalsta dienests galīgo norēķinu izdara tikai pēc tam, kad pretendents par administratīvajām izmaksām ir iesniedzis samaksu apliecinošu dokumentu kopsavilkumu.
Problēmas apraksts
Noteikumu Nr. 126 100.1. un 100.1. apakšpunktā noteikts, ka atbalsta pretendents sagatavo tāmi. Tā kā saistībā ar šīm tāmēm noteikumos Nr. 126 nav noteikti konkrēti izcenojumi, pretendentam atbilstoši šai tāmei Lauku atbalsta dienestā būtu jāiesniedz samaksu apliecinoši dokumenti. To pretendents būtībā arī dara, tomēr šī prasība nav ietverta noteikumu Nr. 126 redakcijā, tāpēc nepieciešami precizējumi.
Risinājuma apraksts
Noteikumu Nr. 126 102.2. apakšpunkts papildināts, nosakot, ka Lauku atbalsta dienests galīgo norēķinu izdara tikai pēc tam, kad pretendents par 100.1. un 101.1. apakšpunktā minētajām izmaksām ir iesniedzis samaksu apliecinošu dokumentu kopsavilkumu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Personas, kas novērtē lauksaimniecības kultūru standartšķirnes
Personas, kas uztur Latvijas izcelsmes dārzaugiem patogēno sēņu un baktēriju izolātu kolekciju
Personas, kas novērtē labības šķirņu slimībizturību
Šķirnes lauksaimniecības dzīvnieku audzētāju biedrības, kas īsteno vietējo apdraudēto šķirņu – Latvijas brūnās un Latvijas zilās šķirnes – saglabāšanas programmas
Ietekmes apraksts
Šķirnes lauksaimniecības dzīvnieku audzētāju biedrībām, kas īsteno vietējo apdraudēto šķirņu – Latvijas brūnās un Latvijas zilās šķirnes – saglabāšanas programmas, būs pietiekams finansējums un atbilstošs dokumentu iesniegšanas termiņš. 
Personas, kas novērtē lauksaimniecības kultūru standartšķirnes, varēs izmantot piešķirtos līdzekļus arī administratīvo izmaksu segšanai.
Precizēts, ka personām, kas uztur Latvijas izcelsmes dārzaugiem patogēno sēņu un baktēriju izolātu kolekciju un novērtē labības šķirņu slimībizturību, jāiesniedz samaksu apliecinošu dokumentu kopsavilkums par tāmē iekļautajām izmaksām. Šīs personas jau to ir darījušas līdz šim, tāpēc praksē administratīvais slogs tām nepalielinās. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekta 10. punktā iekļauts grozījums, kas paredz papildināt Ministru kabineta 2025. gada 25. februāra noteikumus Nr. 126 "Kārtība, kādā piešķir valsts atbalstu lauksaimniecībai" (turpmāk – MK noteikumi Nr. 126) ar 99.4. apakšpunktu, nosakot, ka piešķirto finansējumu var izmantot administratīvo izmaksu segšanai. Normas izpildei tiks izmantots MK noteikumu Nr. 126 2.2.2. apakšpunktā minētais finansējums, nepārsniedzot kopējo atbalsta pasākumam pieejamo finansējumu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32022R2472
ES tiesību akta datums, izdevējinstitūcija, numurs, veids un nosaukums
Komisijas 2022. gada 14. decembra Regula (ES) 2022/2472, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu lauksaimniecības un mežsaimniecības nozarē un lauku apvidos atzīst par saderīgu ar iekšējo tirgu (turpmāk – regula 2022/2472)
Apraksts
Regulā 2022/2472 noteikti vispārējie valsts atbalsta nosacījumi (darbības joma, definīcijas, paziņošanas robežvērtības, atbalsta pārredzamība u. c.), kā arī nosacījumi un izņēmumi attiecībā uz grūtībās nonākušiem uzņēmumiem un atbalsta stimulējošo ietekmi.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2022. gada 14. decembra Regula (ES) 2022/2472, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu lauksaimniecības un mežsaimniecības nozarē un lauku apvidos atzīst par saderīgu ar iekšējo tirgu (turpmāk – regula 2022/2472)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2022/2472 21. pants
	Noteikumu projekta 3. punkts
	Pārņemtas pilnībā
	Neparedz stingrākas prasības.

	Regulas 2022/2472 27. panta 2. punkta "c" un "d" apakšpunkts
	Noteikumu projekta 3. punkts
	Pārņemtas pilnībā
	Neparedz stingrākas prasības.

	Regulas 2022/2472 6. panta 2. un 5. punkts
	Noteikumu projekta 4. punkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbalsta nosacījumi ir tikai precizēti un nav būtiski grozīti, un labvēlīgi ietekmē atbalsta pretendentus, tāpēc sabiedrības līdzdalība uz noteikumu projektu neattiecas.
6.4. Cita informācija
Cita informācija
Atbalsta pretendenti, kurus skar precizētās noteikumu projekta normas, ir informēti par noteikumu projektu.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

